সাহাদারা মান্নান শিল্পী

সাহাদারা মান্নান শিল্পী (জন্ম: ১৪ ফেব্রুয়ারী ১৯৬৫) বাংলাদেশের বগুড়া জেলার সারিয়াকান্দি ও সোনাতলা উপজেলার একজন নারী রাজনীতিবিদ এবং বগুড়া-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

 প্রাথমিক জীবন 
সাহাদারা মান্নান শিল্পী বগুড়া জেলার সোনাতলা উপজেলায়  জন্মগ্রহণ করেন। তিনি বগুড়া-১ আসন আসনের সাবেক সংসদ সদস্য বীর মুক্তিযোদ্ধা আব্দুল মান্নানের স্ত্রী। তার ছেলে সাখাওয়াত হোসেন সজল আমেরিকা ইন্টারন্যাশনাল ইউনিভার্সিটির শিক্ষক এবং মেয়ে মালিহা মান্নান আমেরিকা প্রবাসী। ছেলে সজল বর্তমানে রাজনীতির সাথে জড়িত। 

 রাজনৈতিক জীবন 
সাহাদারা মান্নান সারিয়াকান্দি উপজেলা আওয়ামী লীগে ১৩ বছর সভাপতি ও বগুড়া জেলা পরিষদের সদস্য হিসেবে ছিলেন। তিনি ১৮ জানুয়ারি ২০২০ সালে বগুড়া-১ আসনের সংসদ সদস্য আব্দুল মান্নানের মৃত্যুর পর বগুড়া-১ শূন্য আসনটির ১৪ জুলাই ২০২০ তারিখের উপনির্বাচনে সংসদ সদস্য নির্বাচিত হন।

২০২৪ সালের দ্বাদশ জাতীয় সংসদ নির্বাচনে তিনি বগুড়া-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বগুড়া জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বগুড়া জেলার ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:১৯৬৫-এ জন্ম